Увогуле, у Беларусі за апошнія гады з’явілася вельмі шмат разнастайнай музыкі і новых імёнаў. Калі паглядзець на старонкі “Тузіна” ці прыпыненых Experty.by Змітра Безкаравайнага, складаецца ўражанне, што ў нашай краіне проста безліч выканаўцаў, пэўная частка з якіх досыць высока ацэньваецца экспертамі. Але мне падаецца, што ў такой сітуацыі з незалежнай музыкай, як у Беларусі, большасць паспяховых гуртоў чакае лёс TonqіXod: успышка, 2 гады ўзнагародаў за найлепшыя альбомы, некалькі паспяховых канцэртаў — і ўсё, які сэнс рухацца далей?